ดาวโจนส์ปิดพุ่งกว่า400จุด/น้ำมันบวกแรง2.41 ดอลล์/ทองขยับขึ้น
หุ้นดาวโจนส์ปิดพุ่ง 453.40 จุด ด้านราคาน้ำมันบวกแรง 2.41 ดอลลาร์ วิตกเรือขวางคลองสุเอซยืดเยื้อ ขณะที่ทองคำ เพิ่มขึ้น 7.2 ดอลลาร์
27 มี.ค. 2564

ดัชนีเฉลี่ยอุตสาหกรรมดาวโจนส์ปิดที่ 33,072.88 จุด เพิ่มขึ้น 453.40 จุด หรือ +1.39%, ดัชนี เอสแอนด์พี 500 ปิดที่ 3,974.54 จุด เพิ่มขึ้น 65.02 จุด หรือ +1.66% และดัชนี แนสแดค ปิดที่ 13,138.73 จุด เพิ่มขึ้น 161.05 จุด หรือ +1.24%
ดัชนีดาวโจนส์ตลาดหุ้นนิวยอร์กปิดพุ่งขึ้นเมื่อวันที่ 26 มี.ค. ได้แรงหนุนจากการทะยานขึ้นของหุ้นกลุ่มเทคโนโลยี, กลุ่มเฮลธ์แคร์ และกลุ่มการเงิน เนื่องจากนักลงทุนคาดว่าเศรษฐกิจสหรัฐจะขยายตัวเร็วที่สุดนับตั้งแต่ปี 2527
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด ส่งมอบเดือนพ.ค. พุ่งขึ้น 2.41 ดอลลาร์ หรือ 4.1% ปิดที่ 60.97 ดอลลาร์/บาร์เรล ด้าน สัญญาน้ำมันดิบเบรนท์ (BRENT) ส่งมอบเดือนพ.ค. พุ่งขึ้น 2.62 ดอลลาร์ หรือ 4.2% ปิดที่ 64.57 ดอลลาร์/บาร์เรล เนื่องจากนักลงทุนวิตกเกี่ยวกับปริมาณน้ำมันที่ตึงตัว ซึ่งเป็นผลจากปัญหาความล่าช้าด้านการขนส่ง หลังเรือขนส่งตู้คอนเทนเนอร์ขนาดใหญ่ยังคงเกยตื้นขวางเส้นทางการสัญจรในคลองสุเอซของอียิปต์
ราคาทองคำตลาดโคเม็กซ์ ส่งมอบเดือนเม.ย. เพิ่มขึ้น 7.2 ดอลลาร์ หรือ 0.42% ปิดที่ 1,732.3 ดอลลาร์/ออนซ์